મુનીમે જવાબ આપ્યો – “જહાંપનાહ ! તમને શું લાગે છે ? તમારી પાસે ધન-દોલતની ક્યાં કમી છે કે મારા શેઠ તમને ધન-દોલત મોકલે ! એ માટે તો એણે આ વિશિષ્ટ ભેંટ મોકલી છે.અરે જહાંપનાહ ! ગિરનારની પરકમ્મામાં વર્ષોના વર્ષો સુધી રખડી-રઝળી,કાંઇક કેટલાય જોગંદર બાવાઓના દર્શન કરીને એ બધાં સિધ્ધ પુરુષોની દાઢીનો એક-એક વાળ લઇને ભેગાં કરેલા તે આ વાળ છે ! આ કોઇ સામાન્ય થુંથલા નથી મહારાજ ! શેઠને ઘરે દોલતની જે નદીઓ વહે છે તે આ વાળનો જ પ્રતાપ છે.માટે તો શેઠે આપને તેની ભેંટ મોકલી છે ને એક તમે છો જે આવી અણમોલ ભેટ લઇ આવનારને ગળે ગાળિયો નાખો છો.”